লা গেররা দেল ফিন দেল মুন্দো

***লা গেররা দেল ফিন দেল মুন্দো*** () হল পেরুভীয় ঔপন্যাসিক মারিও বার্গাস ইয়োসা রচিত ১৯৮১ সালের ঐতিহাসিক কাল্পনিক উপন্যাস। এটি উনবিংশ শতাব্দীর ব্রাজিলে সংগঠিত কানুদুসের যুদ্ধের কাল্পনিক বিবরণ। উপন্যাসটি অনুবাদ করে ১৯৮৫ সালে পদ্যে পেন অনুবাদ পুরস্কার লাভ করেন হেলেন আর. লেন।

## গল্প সংক্ষেপ
উত্তর-পূর্ব ব্রাজিলের বাইয়া প্রদেশে খরা এবং দাসপ্রথার অবসানের পর অর্থনৈতিক অবক্ষয়ের মাঝে, পশ্চাদভূমির দরিদ্র জনগোষ্ঠী "দ্য কাউন্সেলর" নামে পরিচিত আন্তোনিও কনসেলেইরোর আকর্ষণীয় ব্যক্তিত্ব ও সরল ধর্মীয় শিক্ষার প্রতি আকৃষ্ট হয়, যিনি প্রচার করেন যে পৃথিবীর সমাপ্তি আসন্ন ও ব্রাজিল সাম্রাজ্যের পতন এবং তার পরিবর্তে একটি প্রজাতন্ত্র প্রতিষ্ঠাকে ঘিরে যে রাজনৈতিক বিশৃঙ্খলা দেখা দিয়েছে তা শয়তানের কাজ।

কানুদুসে অর্থনৈতিক অবক্ষয়ের ফলে ক্ষতিগ্রস্ত একটি এলাকায় একটি ফাজেঁদা (বাগান) দখল করে কাউন্সেলরের অনুসারীরা একটি বৃহৎ শহর গড়ে তোলে এবং বারবার তাদের অপসারণের জন্য তৈরি ক্রমবর্ধমান সামরিক অভিযানগুলোকে পরাহত করে। তাদের বিরুদ্ধে রাষ্ট্রের সহিংসতা বাড়ার সাথে সাথে তারাও ক্রমবর্ধমান হিংস্র হয়ে ওঠে, এমনকি তাদের বিরুদ্ধে মোতায়েন করা আধুনিক অস্ত্রও দখল করে নেয়। একটি মহাকাব্যিক চূড়ান্ত সংঘর্ষে, কানুদুসকে নির্মূল করার জন্য একটি পূর্ণ সেনাবাহিনী পাঠানো হয় এবং দরিদ্র জনগোষ্ঠীর সাথে একটি ভয়ানক ও নৃশংস যুদ্ধ শুরু করে।

## চরিত্রাবলি
* আন্তোনিও কনসেলেইরো
* নাতুবার সিংহ
* হোয়াও আবাদে
* বামন
* ফাদার হোয়াকিম
* ব্যারন দে কানাব্রাভা
* পাহেউ
* রুফিনো, হুরেমার স্বামী
* গালিলেও গাল
* মারিয়া কাদ্রাদ
* কর্নেল মোরেইরা সিজার
* হুরেমা, রুফিনোর স্ত্রী
* ক্ষীণদৃষ্টি সম্পন্ন সাংবাদিক
* হোয়াও গ্রান্দে
* পিরেস ফেরেইরা
* আন্তোনিও ভিয়ানোভা
* আন্তোনিও ও ফুগেতেইরো

## সমালোচনামূলক প্রতিক্রিয়া
*পাবলিশার্স উইকলি*-তে আদ্রিয়ানা লোপেজ লিখেন, "প্রচুর কল্পকাহিনী সহযোগে বাস্তব ঘটনার উপর ভিত্তি করে রচিত এই ঐতিহাসিক উপন্যাসটি বার্গাস ইয়োসার বুদ্ধিদীপ্ত ও বস্তুনিষ্ঠ সাংবাদিকতার বর্ণনায় পরিবেশিত হয়েছে। ইতিহাসের ধর্মান্ধ ও স্বৈরশাসকদের মানবিক দোষগুলোকে জীবন্ত করে তুলতে খুবই দক্ষ বার্গাস ইয়োসা আকর্ষণীয় চরিত্রের কাউন্সেলরের বিশৃঙ্খল জগৎকে মোহিত করেছেন।

১৯৮৪ সালের ইংরেজি অনুবাদের পর্যালোচনায় কার্কাস রিভিউ লিখেছে যে "যদিও এই উপন্যাসের বেশিরভাগ অংশই আশ্চর্যজনকভাবে একঘেয়েমিপূর্ণ ও নীরস, যুদ্ধ ও হত্যাকাণ্ডের অবিরাম দৃশ্যগুলো বইটির পাঠকে খুব স্পষ্টভাবে তুলে ধরে: উন্মাদনা যে কোনও ছোট ধর্মান্ধতা ও ক্ষমতার ভিত্তি থেকে ভয়াবহভাবে বেড়ে উঠতে পারে।"

১৯৮৫ সালের লন্ডন রিভিউ অব বুকস-এর সংস্করণে ফিলিপ হর্ন বলেছিলেন: "উপন্যাসটির সবচেয়ে বড় আকর্ষণ হল এর দমনমূলক শারীরিক তাৎক্ষণিকতার সংমিশ্রণ যার সাহায্যে এটি সার্তাও-তে জীবনের জন্য অসংখ্য সংগ্রামের ভয়াবহ বিবরণগুলো পর্যবেক্ষণ করে এবং সূক্ষ্মতার সাথে এই দূরবর্তী বিষয়গুলোকে গুরুত্বপূর্ণ করে তোলে। ঊনবিংশ শতাব্দীর সেরা উপন্যাসগুলোর মতো এটি আমাদের সন্দেহবাদী ও আমাদের বিশ্বাসঘাতক আবেগ, সত্য ইতিহাসের প্রতি আমাদের ভালোলাগা ও ভাল গল্পের প্রতি আমাদের আকাঙ্ক্ষা উভয়কেই সন্তুষ্ট করে; এবং এই ক্ষেত্রে আমাদের সবচেয়ে বড় ইচ্ছা - যে সত্য ইতিহাস ও ভাল গল্প এক ও অভিন্ন হওয়া উচিত - তা প্রায় পূরণ করে।"

## পুরস্কার
* ১৯৮৫: পদ্যে পেন অনুবাদ পুরস্কার (অনুবাদক: হেলেন আর. লেন)

## তথ্যসূত্র

## বহিঃসংযোগ
* ''কার্কাস রিভিউস''-এর পর্যালোচনা
* ''লন্ডন রিভিউ অব বুকস''-এর পর্যালোচনা
* ''পাবলিশার্স উইকলি''-এর পর্যালোচনা

বিষয়শ্রেণী:১৯৮১-এর উপন্যাস
বিষয়শ্রেণী:মারিও বার্গাস ইয়োসার উপন্যাস
বিষয়শ্রেণী:১৮৯০-এর দশকের পটভূমিতে কল্পকাহিনী
বিষয়শ্রেণী:বাইয়ার পটভূমিতে উপন্যাস